ΠΡΩΤΟΜΑΓΙΑ1886: Η ΧΕΙΡΑΦΕΤΗΣΗ ΤΗΣ  ΕΡΓΑΤΙΚΗΣ ΤΑΞΗΣ 
ΠΟΥ ΑΛΛΑΞΕ ΤΟ ΡΟΥ ΤΗΣ ΙΣΤΟΡΙΑΣ 

 επιμέλεια
Κωνσταντίνα Ναθαναηλιδου
 
Η πρώτη του Μάη, είναι μέρα ορόσημο για τους αγώνες της εργατικής τάξης
Η μείωση της διάρκειας της εργάσιμης ημέρας, υπήρξε πάγιο αίτημα του εργατικού κινήματος.
 Ο Μαρξ το θεωρούσε πρωταρχική προϋπόθεση για τη χειραφέτηση της εργατικής τάξης
 
Στις αρχές του 19ου αιώνα, ο χρόνος εργασίας στις βιομηχανίες του τότε ανεπτυγμένου κόσμου ήταν  12 εως 14 ώρες ημερησίως, ενώ κατά την περίοδο των Ναπολεόντειων Πολέμων προστέθηκαν  4 έως 6 ώρες επιπλέον.
 Στις Ηνωμένες Πολιτείες η διεκδίκηση των εργατών για λιγότερες ώρες εργασίας ξεκίνησε γύρω στο 1790, όταν τα νεοσύστατα εργατικά συνδικάτα ξεκίνησαν τους πρώτους εργατικούς αγώνες για την καθιέρωση της δεκάωρης εργασίας με πρόσθετη πληρωμή για τις υπερωρίες.
Η μάχη για το 10ωρο αρχικά κερδίζεται Σε πολλές Πολιτείες, κατοχυρώθηκε και νομοθετικά, αλλά οι νόμοι που θεσπίστηκαν είχαν πολλά παραθυράκια, τα οποία και αξιοποιούσαν οι εργοδότες για να αυξάνουν το χρόνο εργασίας.
Στη διάρκεια, , της οικονομικής ύφεσης 1873 - 1879, οι εργάτες δουλεύουν και πάλι 12 με 14 ώρες.
 Κατά την διάρκεια των αγώνων για το δεκάωρο πρωτοπόροι ηγέτες των εργατών καθώς και εργατικές οργανώσεις άρχισαν να διατυπώνουν το αίτημα για την καθιέρωση της οχτάωρης εργασίας
 Ο Ίρα Στιούαρτ, μέλος του συνδικάτου Μηχανουργών και Σιδηρουργών της  Βοστόνης, βάζει  το ιδεολογικό πλαίσιο  του αιτήματος με δύο άξονες προσθέτοντας και την αύξηση ημερομισθίων 
1ος  οι πολλές ώρες εργασίας δημιουργούν ανθρώπους με μειωμένες κοινωνικές και πολιτικές απαιτήσεις
2ος μεγαλύτερα μεροκάματα στους εργάτες θα οδηγήσουν σε δικαιότερη κατανομή του πλούτου και άρα σε κοινωνική ισότητα
 Το αίτημα για οκτάωρη εργασία διατυπώθηκε για πρώτη φορά στην Αγγλία το 1829 από την «Εθνική Ενωση για την Προστασία της Εργασίας» και εφαρμόστηκε στην αποικία της Βικτωρίας την21η Απρίλιου  του 1856
Από το1830 επικρατεί και στις ΗΠΑ το αίτημα ότι 8 ώρες εργασίας είναι αρκετές. Αρχικά προσπαθούν, να το καθιερώσουν νομοθετικά αντιλαμβάνονται όμως ότι το 8ωρο δεν πρόκειται να καθιερωθεί νομοθετικά, και αποφασίζουν να το διεκδικήσουν δυναμικά μέσω των συνδικάτων.
Μετά από τον αμερικανικό εμφύλιο πόλεμο (1861-1865) ο αγώνας για το οκτάωρο  πήρε εκρηκτικές διαστάσεις.
Γράφει ο Μαρξ στο κεφάλαιο σχετικά: «Στις Ενωμένες Πολιτείες της Βόρειας Αμερικής παράλυε κάθε αυτοτελές εργατικό κίνημα, όσον καιρό η δουλεία παραμόρφωνε ένα μέρος της δημοκρατίας. Η εργασία των ανθρώπων με λευκή επιδερμίδα δεν μπορεί να χειραφετηθεί εκεί όπου στιγματίζεται η εργασία των ανθρώπων με μαύρη επιδερμίδα. Από το θάνατο της δουλείας όμως, ξεπήδησε αμέσως μια καινούρια ξανανιωμένη ζωή. Ο πρώτος καρπός του εμφυλίου πολέμου ήταν η ζύμωση για το οχτάωρο, που με ταχύτητα ατμομηχανής προχωρεί από τον Ατλαντικό ως τον Ειρηνικό Ωκεανό, από τη Νέα Αγγλία ως την Καλιφόρνια.»
 
Στις 16 Αυγούστου 1866 το πανεργατικό συνέδριο της Βαλτιμόρης διακηρύττει  "Η πρώτη και μεγάλη απαίτηση της σημερινής εποχής για να 'απελευθερωθεί η εργασία αυτής της χώρας από την καπιταλιστική σκλαβιά είναι η έκδοση ενός νόμου που θα καθορίζει ότι το 8ωρο θ' αποτελεί την κανονική εργάσιμη ημέρα σ' όλες τις Πολιτείες της αμερικανικής Ένωσης. Είμαστε αποφασισμένοι να καταβάλουμε όλες μας τις δυνάμεις ώσπου να πετύχουμε αυτό το ένδοξο αποτέλεσμα».
 
Το Σεπτέμβρη του 1866 η Διεθνής Ενωση Εργατών(Πρώτη Διεθνής) στο συνέδριό της στη Γενεύη αποδέχτηκε το αίτημα του οκταώρου- καθώς και άλλα εργατικά αιτήματα 
Η  ΑΠΟΦΑΣΗ ΤΟΥ ΣΥΝΕΔΡΙΟΥ  ΓΙΑ ΤΟΝ ΠΕΡΙΟΡΙΣΜΟ ΤΗΣ ΕΡΓΑΣΙΜΗΣ ΜΕΡΑΣ
Μια πρωταρχική προϋπόθεση, χωρίς την οποία όλες οι παραπέρα προσπάθειες για βελτίωση και απελευθέρωση θα αποδειχθούν μάταιες, είναι ο περιορισμός της εργάσιμης μέρας.
Είναι απαραίτητος για να 'ναι δυνατή η αποκατάσταση της υγείας και των φυσικών δυνάμεων της εργατικής τάξης, δηλαδή, του μεγάλου κορμού κάθε έθνους, όπως επίσης και για να της εξασφαλιστεί η δυνατότητα για πνευματική ανάπτυξη, κοινωνικών σχέσεων, κοινωνικής και πολιτικής δράσης.
Προτείνουμε 8 ώρες εργασία ως το νόμιμο όριο της εργάσιμης μέρας. Αυτός ο περιορισμός αν και αποτελεί αίτημα των εργατών στις Ηνωμένες Πολιτείες της Αμερικής, η ψήφος του Συνεδρίου θα το αναδείξει σε κοινή πλατφόρμα των εργατικών τάξεων όλου του κόσμου.
Για την πληροφόρηση των ηπειρωτικών μελών, των οποίων η εμπειρία εργοστασιακής νομοθεσίας είναι συγκριτικά μικρή, προσθέτουμε ότι όλοι οι νομικοί περιορισμοί θα αποτύχουν και θα σπάσουν απ' το Κεφάλαιο εάν η περίοδος της ημέρας κατά τη διάρκεια της οποίας οι 8 εργάσιμες ώρες πρέπει να υπολογίζονται, δεν καθοριστεί. Η διάρκεια αυτής της περιόδου θα πρέπει να καθοριστεί από τις 8 εργάσιμες ώρες και τα επιπρόσθετα διαλείμματα για γεύματα. Για παράδειγμα, εάν οι διάφορες διακοπές για γεύματα συνιστούν συνολικά μία ώρα, η νόμιμη περίοδος της ημέρας θα πρέπει να αφορά 9ώρες, για παράδειγμα από τις 7 π.μ. έως τις 4 μ.μ., ή από τις 8 π.μ. έως τις 5μ.μ., κλπ. Η νυχτερινή εργασία θα πρέπει να επιτρέπεται μόνο σε εξαιρετικές περιπτώσεις, σε επαγγέλματα και κλάδους που ορίζονται από νόμο. Η τάση πρέπει να 'ναι να εξαλειφθεί η νυχτερινή εργασία.
Αυτή η παράγραφος αναφέρεται αποκλειστικά σε ενήλικα άτομα, άνδρες ή γυναίκες, αν και οι τελευταίες θα πρέπει με επιμονή να εξαιρούνται από οποιαδήποτε νυκτερινή εργασία και κάθε είδους δουλειά επιβαρυντική που δεν προσιδιάζει στο φύλο ή εκθέτει τα σώματά τους σε δηλητηριώδη και συνολικά επιβλαβή σκευάσματα. Με την έννοια ενήλικα άτομα κατανοούμε όλους εκείνους που έχουν φθάσει ή έχουν ξεπεράσει τα 18 χρόνια ηλικίας.
Για το Γενικό Συμβούλιο
της Διεθνούς Ενωσης των Εργατών
Κ. Μαρξ
Υιοθετήθηκε απ' το Πρώτο Συνέδριο
στη Γενεύη στις 3-8Σεπτεμβρίου 1866».
 
Το 1884 μάχιμοι συνδικαλιστές και εργάτες αποχωρούν από  τα συμβιβασμένα σωματεία και την συντηρητική Συνασπισμένη Επαγγελματική και Εργατική Συνέλευση και με κοινή διακήρυξη αρχών «όλη η γη αποτελεί κοινωνική κληρονομιά ο πλούτος είναι δημιούργημα της εργασίας δεν μπορεί να υπάρχει καμία αρμονία ανάμεσα στους εργάτες και το κεφάλαιο, κάθε εργάτης οφείλει να αποσπαστεί από τα καπιταλιστικά κόμματα και να αφοσιωθει στο συνδικάτο» ιδρύουν  το Κεντρικό Εργατικό Συνδικάτο (ΚΕΣ)
 
Το 1885 η «Ομοσπονδία των Εργατικών Ενώσεων»  η οποία ιδρύθηκε το 1881 μετονομάστηκε σε «Αμερικανική Ομοσπονδία Εργατών» στο συνέδριό της(1885) αποφασίστηκε η διεκδίκηση του Οχτάωρου εάν το αίτημα δεν  γινόταν  δεκτό από τους εργοδότες, αποφάσισε και όρισε  την  1η Μάη του 1886 ως  ημέρα ενός εκτεταμένου απεργιακού αγώνα των εργατών, με  αίτημα την καθιέρωση του Οχτάωρου με σύνθημα "Οχτώ ώρες δουλειά ,οχτώ ώρες ανάπαυση, οχτώ ώρες ύπνο".
την 1η Φλεβάρη 1886 στο Σικάγο  η Αμερικανική Ομοσπονδία Εργατών υλοποιώντας την απόφαση του συνεδρίου   με απόφαση της απεύθυνε έκκληση  προς όλα τα επαγγελματικά και εργατικά συνδικάτα για εκτεταμένο απεργιακό αγώνα με σκοπό την καθιέρωση του οκταώρου
«Σηκωθείτε, δουλευτάδες της Αμερικής, αφήστε κάτω τα εργαλεία σας την 1η του Μάη 1886, σταματήστε τη δουλειά σας, κλείστε τα εργοστάσια, τις φάμπρικες και τα ορυχεία. Για μια μέρα το χρόνο. Μια μέρα επανάστασης, όχι ανάπαυσης! Μια μέρα που δεν ορίστηκε από τους καυχησιάρηδες εκπροσώπους των θεσμών που κρατούν την εργατιά σε υποτέλεια. Μια μέρα στην οποία οι εργάτες κάνουν τους δικούς τους νόμους κι έχουν τη δύναμη να τους εφαρμόσουν, όλα αυτά χωρίς τη συγκατάθεση, την έγκριση αυτών που καταπιέζουν και κυβερνούν. Μια μέρα κατά την οποία με τεράστια δύναμη, η ενότητα της στρατιάς των δουλευτάδων παρατάσσεται κατά των δυνάμεων, που σήμερα εξουσιάζουν τα πεπρωμένα του λαού όλων των εθνών. Μια μέρα διαμαρτυρίας ενάντια στην καταπίεση και την τυραννία, ενάντια στην αμάθεια και κάθε είδος πολέμου. Μια μέρα κατά την οποία οι εργάτες θα πρέπει να αρχίσουν να απολαμβάνουν “οκτώ ώρες για δουλειά, οκτώ ώρες για ανάπαυση και οκτώ ώρες για ό,τι θα ήθελαν”».

 Για την υλοποιηση της απόφασης πρωτοστατεί η Ομοσπονδία Οργανωμένων Επαγγελμάτων και Εργατικών Συνδικάτων των ΗΠΑ και Καναδά, στην οποία συμμετέχουν αντιπρόσωποι των εργατικών συνδικάτων, μαρξιστές και αναρχικοί.
.Την απόφαση αυτή, την πήρε στα χέρια της η εργατική τάξη των Ηνωμένων Πολιτειών και  την έκανε πράξη. Όσο δε πλησίαζε η ημερομηνία, τόσο περισσότερο ζούσαν οι Αμερικανοί εργάτες τον πυρετό της μάχης
 
Οι αντιδράσεις
 Ενώ οι εργάτες προετοιμάζονταν και τραγουδούσαν από τη Νέα Υόρκη μέχρι το Σαν Φραντσίσκο, οι εφημερίδες και οι βιομήχανοι είχαν  ξεκινήσει  λυσσαλέα  επίθεση κατά των  εργαζόμενων  και του «αντεθνικού » αιτήματος  του 8ώρου.
διέδιδαν ότι η πρώτη του Μάη ήταν η ημερομηνία που θα γινόταν μια κομμουνιστική εργατική εξέγερση, σύμφωνα με το μοντέλο της Παρισινής Κομμούνας
 Οι εφημερίδες, με μικρές διαφοροποιήσεις έγραφαν  ότι το κίνημα ήταν αντιαμερικανικό,  κομμουνιστικό, ανατριχιαστικό και αχαλίνωτο. ότι οι εργατικές αναταραχές προκαλούνται από ξένους και θα έφερναν μείωση μισθών, φτώχεια και κοινωνική υποβάθμιση του αμερικανού εργάτη, ενώ θα έσπρωχνε τους εργάτες σε αλητεία και χαρτοπαιξία, βία, κραιπάλη και αλκοολισμό.
 η Chicago Tribune έγραφε « πως θα πρέπει να κρεμαστεί ένα κομμουνιστικό κουφάρι σε κάθε φανοστάτη».
 
Την 1η Μάη 1886. η Daily Mail  στο κύριο άρθρο της προδίκαζε  τα γεγονότα των επόμενων ημερών και  στοχοποιουσε  τους «υπεύθυνους»
 έγραφε  «Στην πόλη μας υπάρχουν δύο επικίνδυνοι κακοποιοί, δύο ακαμάτηδες δειλοί που πάνε να δημιουργήσουν φασαρίες. Ο ένας λέγεται Πάρσονς, ο άλλος Σπάις Θυμηθείτε τα ονόματα τους σήμερα. Παρακολουθήστε τους. Θεωρήστε τους προσωπικά υπεύθυνους για όποια φασαρία δημιουργηθεί. Τιμωρήστε τους παραδειγματικά αν σημειωθούν ταραχές!». 
 
Η 1η Μάη 1886.
Στην πρωτομαγιάτικη απεργία του 1886, στις ΗΠΑ, γύρω στο μισό εκατομμύριο εργάτες δεν πήγαν στη δουλειά
 Απεργίες και διαδηλώσεις έγιναν στις περισσότερες από τις μεγάλες πόλεις, αλλά και στις μικρές πόλεις και κωμοπόλεις.
 Επίκεντρο του αγώνα αναδείχτηκε το Σικάγο, το μεγαλύτερο τότε βιομηχανικό κέντρο των ΗΠΑ με 90.000 διαδηλωτές,, εργάτες με τις γυναίκες και τα παιδιά τους διαδήλωσαν  στην πλατεία Haymarket
Στη γύρω περιοχή, είχαν παραταχθεί  αστυνομικοί   ειδικές  δυνάμεις , 1.350 εθνοφρουροί με στολή, οπλισμό και πολυβόλα περιμένοντας  το σύνθημα, έτοιμοι να σώσουν το Σικάγο από το κουμμουνιστικό οκτάωρο 
Η διαδήλωση τελείωσε ειρηνικά δεν έγινε αιματοχυσία, ούτε επαναλήφθηκε η Παρισινή Κομμούνα.
Την ίδια μέρα στο Μιλουόκι Πολωνοί εργάτες που βρίσκονται ήδη σε απεργία διαδηλώνουν παρά την απαγόρευση του δημάρχου για συγκεντρώσεις σε δημόσιους χώρους.
Η αστυνομία επεμβαίνει στην συγκέντρωση διαμαρτυρίας πυροβολώντας τους εργάτες. Στη συμπλοκή σκοτώθηκαν 10 εργάτες και συνελήφθησαν δεκάδες.
Στις 3 Μάη, η αστυνομία πυροβόλησε εν ψυχρώ τους εργάτες  που διαδήλωναν  κατά των απεργοσπαστών  έξω από το εργοστάσιο θεριστικών μηχανών «Μακ Κόρμικ». 4 διαδηλωτές σκοτώνονται και τραυματίζονται  αρκετοί.
4 Μαΐου. Με πρωτοβουλία του Αυγούστου Σπάις, εκ μέρους του Διεθνούς Συνδέσμου Εργαζομένων τα συνδικάτα κάλεσαν συγκέντρωση διαμαρτυρίας στις 7.30 μ.μ στην πλατεία Χαϊμάρκετ του Σικάγου.
συμμετέχουν 800 έως 1.000 εργάτες. Μιλάει ο Σπάις ο Πάρσονς και ενώ  οι ομιλίες συνεχίζονται οι περισσότεροι εργάτες αποχωρούν, γιατί έχει αρχίσει να βρέχει, παραμένουν γύρω στους  200. Ο δήμαρχος του Σικάγου Harrison, που παρακολουθεί τη συγκέντρωση, λέει στον επικεφαλή της αστυνομικής δύναμης, , γνωστό για τη βαρβαρότητά του John Bonfield, ότι δεν υπάρχει κίνδυνος για επεισόδια και να αποσύρει τους άνδρες του, και στη συνέχεια αποχωρεί και πάει σπίτι του.
Και ενώ στο βήμα είναι  ο τελευταίος ομιλητής, , μετά την αποχώρηση του δημάρχου, ο Bonfield  όχι μόνο δεν αποσύρει τους άνδρες του αλλά  διατάσσει να διαλυθεί η συγκέντρωση. Ξαφνικά σκάει μια βόμβα κοντά  στους αστυνομικούς. οι οποίοι άρχισαν να πυροβολούν και να χτυπούν τους συγκεντρωμένους χωρίς καμιά διάκριση..
Σκοτώνονται 7  αστυνομικοί από   σφαίρες  αστυνομικών. και 4 εργάτες αρκετοί ήταν και οι  τραυματίες

 Αυτός που πέταξε την βόμβα δεν βρέθηκε  αναζητείτε έως σήμερα !!!!!!!
Την επόμενη μέρα  εξαπολύεται  πογκρόμ κατά των εργατών και των συνδικαλιστών  με προτροπή του εισαγγελέα Julius Grinnel: «Κάντε πρώτα τις επιδρομές για συλλήψεις  και κατόπιν εξετάστε το νόμο». Από τους συλληφθέντες δικάζονται οκτώ:
Στα πρωτοσέλιδα των εφημερίδων τις επόμενες μέρες μάντευε κανείς το τι θα ακολουθούσε. 
«ΤΩΡΑ ΑΙΜΑ!..». 
«Κρεμάστες τους πρώτα και μετά δικάστε τους»
 
Η Chicago Tribune έγραφε:
«Το αίσθημα δικαιοσύνης του λαού απαιτεί οι Ευρωπαίοι δολοφόνοι Όγκαστ Σπαϊς, Μάικλ Σβαμπ και Σάμιουελ Φίλντεν να συλληφθούν, να καταδικαστούν και να απαγχονιστούν για φόνο… Απαιτεί ακόμα να συλληφθεί ο εγκληματίας Άλμπερτ Πάρσονς, που ντρόπιασε τη χώρα με τη γέννησή του σε αυτή, να δικαστεί και να απαγχονιστεί σε κοινή θέα.»
 
η δίκη
Από τους συλληφθέντες   δικάζονται οκτώ
Η δίκη άρχισε στις 21 Ιουνίου 1886 ήταν σαφές απ’ την αρχή δικάζονταν για παραδειγματισμό,  αυτό  επιβεβαιώνεται από την παρότρυνση  του κρατικού πληρεξούσιου απευθυνόμενος στους ένορκους. «Ο νόμος δικάζεται. Η αναρχία δικάζεται. Αυτά τα άτομα έχουν επιλεχτεί, έχουν διαλεχτεί από το Ορκωτό Δικαστήριο, και κατηγορούνται επειδή ήταν ηγέτες. Δεν υπάρχουν άλλοι ένοχοι παρά οι χιλιάδες που τα ακολουθούν. Κύριοι του σώματος ενόρκων: καταδικάστε αυτά τα άτομα, κάντε τα παράδειγμα για αυτούς, κρεμάστε τους και σώζεται τους θεσμούς μας, τη κοινωνία μας.»
 
Ο τριαντάχρονος Γερμανός συνδικαλιστή August Spies στην  απολογία του μεταξύ άλλων είπε «Αν πιστεύετε ότι με το να μας κρεμάσετε θα εξουδετερώσετε το κίνημα των εργαζομένων, το κίνημα από το οποίο εκατομμύρια ανθρώπινα πλάσματα που σέρνονται στη φτώχεια και στη μιζέρια, περιμένουν την λύτρωσή τους – αν αυτή είναι η γνώμη σας – τότε κρεμάστε μας! Εδώ θα ποδοπατήσετε μία μικρή σπίθα εκεί όμως και πιο πέρα και απέναντι και γύρω μας παντού θα ξεπεταχτούν οι φλόγες. Η φωτιά είναι υπόγεια και δεν θα μπορέσετε να την σβήσετε…»
 «Αυτές είναι οι ιδέες μου. Αποτελούν κομμάτι του εαυτού μου. Δεν μπορώ να τις αποχωριστώ αλλά και αν μπορούσα δεν θα το έκανα. Αν πιστεύετε ότι μπορείτε να συντρίψετε τις ιδέες αυτές που μέρα με τη μέρα κερδίζουν περισσότερο έδαφος, αν πιστεύετε ότι θα τις συντρίψετε οδηγώντας μας στην κρεμάλα, αν προτιμάτε για μια ακόμη φορά να επιβάλετε την ποινή του θανάτου σε εκείνους που τόλμησαν να πουν την αλήθεια, τότε είμαι έτοιμος: με θάρρος και με περηφάνια θα πληρώσω το υψηλό αυτό αντίτιμο. Φωνάξτε τον δήμιό σας»
 
Παρά τις διεθνής εκκλήσεις για να τους δοθεί χάρη στις 11 Νοεμβρίου 1887 εκτελούνται δι’ απαγχονισμού ο Parson, ο Spies, ο Engel και ο Fischer. Ο Lingg αυτοκτονεί στο κελί του την παραμονή της εκτέλεσης Οι Schwab και Fielden καταδικάζονται σε ισόβια και ο Neebe σε 15 χρόνια
Τα λόγια του Σπάϊς από το ικρίωμα που πρόλαβε να πει όταν η αγχόνη τυλίχτηκε  γύρω από το λαιμό του  ηχούν έως και σήμερα 
 «Θα έρθει μια μέρα που η σιωπή μας θα είναι πιο δυνατή από τις φωνές που πνίγετε σήμερα»…
                                                                       [image: Ενσωματωμένη εικόνα 4]
Η διεθνής προβολή της δίκης δημιούργησε τα θεμέλια της Εργατικής Πρωτομαγιάς

 Οι αγώνες συνεχίστηκαν, το 1898 κέρδισαν  το οκτάωρο οι εργάτες των ορυχείων, και το 1900 οι οικοδόμοι. Ακολούθησαν κι άλλες ενώσεις, το οκτάωρο θεσπίστηκε επίσημα στην Αμερική το 1938
 
[bookmark: m_7827826227079328555_m_2497267699182257]η καθιέρωση  της παγκόσμιας εργατικής πρωτομαγιάς

Η απόφαση για την καθιέρωση της Πρωτομαγιάς ως  διεθνή ημέρα αγώνων και εκδηλώσεων των εργατών πάρθηκε ,στο ιδρυτικό συνέδριο της 2ης Διεθνούς, που έγινε στο Παρίσι, στις 14-21 Ιουλίου 1889,οπου  ταυτόχρονα  γιορτάστηκαν  και τα 100 χρόνια από την πτώση της Bαστίλης  (Γαλλική επανάσταση).
Στο συνέδριο συμμετείχαν 391 αντιπρόσωποι από 20 χώρες, μεταξύ των οποίων και  οι πιο γνωστοί  αγωνιστές  του παγκόσμιου εργατικού κινήματος
Την ιστορική  πρόταση –απόφαση  την έκανε ο Γάλλος μαρξιστής Ρεϊμόντ Λαβίν ( η πρόταση ήταν  Γαλλοαμερικανική)

«Να οργανώνεται μεγάλη διεθνής διαδήλωση σε μια ορισμένη μέρα, έτσι ώστε σε όλες τις χώρες, την ίδια μέρα, οι εργάτες να απαιτούν από τις κυβερνήσεις την 8ωρη μέρα δουλειάς και την εφαρμογή των άλλων αποφάσεων του συνεδρίου του Παρισιού”.
Και επειδή η Αμερικάνικη ομοσπονδία εργασίας, με νωπά ακόμη τα γεγονότα της Πρωτομαγιάς του 1886, είχε ήδη αποφασίσει μια τέτοια εκδήλωση για την 1η Μάη του 1890, η μέρα αυτή καθιερώθηκε σαν διεθνής μέρα διαδήλωσης της εργατικής τάξης.
Η πρόταση κατέληγε έτσι :
“Οι εργαζόμενοι κάθε χώρας θα πρέπει να οργανώνουν την εκδήλωση σύμφωνα με τις ιδιαίτερες συνθήκες της πατρίδας τους»

Το1890 είναι η πρώτη διεθνής Πρωτομαγιά την ημέρα εκείνη ο Ενγκελς σημείωνε, στον πρόλογο της γερμανικής έκδοσης του Κομμουνιστικού Μανιφέστου: «Σήμερα που γράφω αυτές τις γραμμές, το προλεταριάτο της Ευρώπης και της Αμερικής επιθεωρεί τις δυνάμεις του, που για πρώτη φορά κινητοποιούνται σε μια στρατιά, κάτω από μια σημαία και για έναν άμεσο σκοπό: Για το νομοθετικό καθορισμό της κανονικής οχτάωρης εργάσιμης ημέρας, που διακηρύχτηκε ακόμα από το 1866, από το Συνέδριο της Διεθνούς στη Γενεύη και ξανά ύστερα από το Εργατικό Συνέδριο του Παρισιού στα 1899. Και το θέαμα της σημερινής μέρας θα δείξει στους καπιταλιστές και στους γαιοχτήμονες όλων τω χωρών ότι οι προλετάριοι όλων των χωρών είναι σήμερα πραγματικά ενωμένοι.
Ας ήταν ο Μαρξ πλάι μου να το 'βλεπε αυτό με τα ίδια του τα μάτια!».
 
Το αίτημα του οκταώρου έγινε αίτημα του παγκόσμιου προλεταριάτου, χρειάστηκαν όμως αγώνες  και αίμα για να  μετατραπεί από αίτημα σε πραγματικότητα.
Το 1919 θεσμοθετείται  η Διεθνής Σύμβαση Εργασίας για το Οκτάωρο. Η υιοθέτηση της έγινε μόνιμο και σταθερό αίτημα, σε κάθε μικρό ή μεγάλο εργατικό αγώνα για την καθολική εφαρμογή της.
 
στην Ελλάδα επικυρώθηκε το 1920,δεν είχε  όμως άμεση και καθολική εφαρμογή γιατί   είχε υπαχθεί στην κατηγορία των χωρών όπου η εφαρμογή της θα γινόταν σταδιακά
Η 1η Μάη είναι ημέρα παγκόσμιας γενικής απεργίας είναι ημέρα διαμαρτυρίας ενάντια στην εκμετάλλευση και μας θυμίζει πως τα λόγια του Μαρξ «οι προλετάριοι δεν έχουν πατρίδα» και « προλετάριοι όλων των χωρών ενωθείτε» καθώς και του Λένιν πως «δεν έχουμε κανένα άλλο όπλο εκτός από την οργάνωση» είναι πάντα επίκαιρα.
      Το μήνυμα της πρωτομαγιάς είναι τόσο επίκαιρο όσο ποτέ ότι: είναι  ιστορική αναγκαιότητα  η ταξική ανασυγκρότηση του εργατικού - συνδικαλιστικού κινήματος, ώστε η εργατική τάξη να ξαναβγεί από το παρασκήνιο στο προσκήνιο για να αλλάξει τον ρου της ιστορίας….  

